Stóra orðabókin um íslenska málnotkun er stærsta orðabók sem út hefur komið síðustu áratugi . Bókin er yfir 1600 bls. í stóru broti . Geisladiskur fylgir bókinni . Hér er á ferð ótrúlega yfirgripsmikið verk sem veitir einstaka leiðsögn um orðaval í ræðu og riti , og gefur verkið jafnframt skýra mynd af íslenskum orðaforða og innra samhengi hans . Stóra orðabókin sameinar í einu verki alhliða lýsingu á íslenskri málnotkun , þar sem orðin birtast í margs konar notkunarsamhengi , svo sem í orðasamböndum af ólíku tagi og samsetningum . Bókin skiptist í tvo meginhluta , annars vegar er sjálf orðabókarlýsingin með rösklega 13.000 flettiorðum en hins vegar er sjálfstæð skrá um öll orð og orðasambönd í orðabókartextanum , um 85.000 talsins . Aftast í bókinni er svo að finna lykilorðaskrár með enskum , dönskum og þýskum samsvörunum íslensku hugtakaheitanna sem greiða erlendum notendum leið að efni bókarinnar . Bókinni fylgir einnig rafræn útgáfa á geisladiski sem býður upp á margvíslega leitarmöguleika sem ekki eru fyrir hendi í prentaðri orðabók og gefur hún nýja og fjölbreytilega innsýn í efnið . Stóra orðabókin á að baki alllangan og nokkuð óvenjulegan aðdraganda þar sem hún á sér undanfara í tveimur orðabókum , sem höfundur hennar samdi á árabilinu 1989 ? 2002 , en íslensk málnotkun er viðfangsefni þeirra beggja , hvorrar á sinn hátt . Í kjölfar þeirra varð ljóst hvernig allt orðabókarefnið gat myndað samstæða heild og um leið orðið undirstaða og efniviður nýrrar og sjálfstæðrar orðabókar sem , auk þess að spanna allt svið fyrri bókanna tveggja , byggir á miklu nýju efni . Segja má að bókin sé niðurstaða sautján ára vinnu höfundarins . Því markmiði sem haft var að leiðarljósi frá upphafi , að veita notendum fjölbreytilegri og greiðari aðgang að upplýsingum um íslenska málnotkun en áður höfðu verið tök á , hefur hér verið náð á glæsilegan hátt . Stóra orðabókin er verk sem er ómissandi á öllum heimilum , skólum , stofnunum og vinnustöðum og auðveldar fólki á öllum aldri að finna réttu orðin til að tjá sig , auðga orðaforðann og styrkja málkennd sína .